Патэнцыял супрацоўніцтва з варшаўскай фондавай біржай можа не абмяжоўвацца толькі выхадам беларускіх эмітэнтаў на фондавы рынак суседзяў. Трэба таксама задумацца пра тое, чаму б беларускай біржы не атрымаць больш перманентны доступ да капіталу з-за заходняй мяжы. Чаму б беларускай біржы пасля столькіх гадоў безвыніковых намаганняў па стварэнню ліквіднага рынку акцыяў не далучыцца да тых, хто ўжо стаў лідарам у рэгіёне? Чаму б разам з Варшавай не стварыць агульную пляцоўку для кампаніяў як з Еўрапейскага, так і з Еўразійскага Саюзу?